Iza irony mampamory vola ny mpitrongy vao homana irony, satria soketaina ho maloto tokontany izy? Iza ireo tsy mety hiakatra an-tanàna raha tsy tambatambazana amin’ny divaim-boninahitra ? Izany habadoana safovavany izany no tsy nahatomponarivo an’ialahy aleoko ihany bado manam-panahy, toy izay sefobe sadasada fiaina ndeha mivoaka ny trano ialahy fa tsy ilaiko, hoy aho, somary nivandrina. Ataovy veloma anio ny sekoly saingona enga anie aha- saingona anareo mianakavy ny karamako varimasaka tsy nomenareo, hoy izy, sady nakatrony ny varavarana. Nihidy ny vazako, nefa tsy afa-nanoatra aho. Ny tena nahakivy ahy mafy dia ilay teniny hoe hotsikafonin’ny ratsy nataonareo dia ho vitan’ilay kary iny và izany? Hoy ny eritreritro. Ka, hisy vidiny amin’ny vahoaka intsony ve aho? Tokony haverina izy, dia tambatambazana, sao manaparitaka ny tsy ambaratelo iza anefa no hihaino ilay maivan-doha iny? Hoy ny eritreritro anankiray. Avelao iny hipentsompentsona any. Hihevitra azy ho andriandahy lany harena ny vahoaka. Telo andro taorian’izay anefa, dia nipaka tao an-tsofiko sahady ny fanaratsiana nataon-drabefilatro. Ry rainivelo no nitatitra ny teny taty amiko. Izao hono no fanadiovan-drabe ny tenany. 55- zoma 12 marsa 1971; iv lah 4457 ny mpampianatra nanao ny ainy tsy ho zavatra, fa ny sekoly saingona mihitsy no tsy azoazon’ny mpanadina. Nahasosotra an-dry zareo mantsy izany eboebon-dry ragova. Tsy faly ilay profesora tompon’andraikitra fa tadiavin-dragova ho baikoina. Esory ao amin’ny sekoly saingona ny zanakareo. Raha mbola ragova sy mose sauvage ihany no hikarakara io sekoly io, tsy hisy mpianatra afa-panadinana ao. Ny mpanadina angaha azon’izy roalahy ireo hanaovana didiko fe lehibe dia nesorin’ny olona ny zanany, satria noheveriny fa marina izany. Vao voaroaka tsy hiandraikitra ny sekoly saingona intsony rabefilatro, dia ny lalana mankany amin’ny akanin’ny firahalahiana no nasiany olona. Nangataka hiditra ho mpikambana ao amin’ny h. T. Ny lehilahy. Nafana ny adihevitry ny mpikambana mikasika ny handraisana na tsy handraisana ity tovolahy fetsifetsy ity tsy azo itokiana ny olona toy ireny, hoy beravony. Sotrobe lava tango izy no sady mpangaron- dela. Iza moa no mahafantatra raha manao vazaha mody miady izy sy ragova? Hitsikilo angamba no hidirany ato kapotsaka tokoa anie ity rabefilatro ity, hoy ndrembaliha. Toy ny baolina fingotra ny adala, ka voadona kely dia miova toerana ka ho lavina izany ny filatsahany ho mpikambana? Hoy ravalo lavina amin’ny hery rehetra mihitsy inona marina moa no anton’ny handavantsika an-drabe? Mpitsikilo hita vatana iny inona moa no mampihetsi-bolomaso antsika, momba izany fitsikilovany izany? Mikatsaka ny fahaleovantenan’i madagasikara isika, avelao ho ren’i mose sauvage izany. Tsy basy aman- defona no entitsika mitaky, fa halemem-panahin’ny tany iray, onenan’olona matahotra an’andriamanitra toheriny mafy anie izany fanomezana fahaleovantena antsika izany è! Tsy mitovy toetra amin’i mose sauvage daholo ny vazaha rehetra. Misy marobe mahalala ny marina sy ny hitsiny, toa an’i mose debonnaire, filoham-paritany vonona hiara-dalana amintsika marina ve anefa ity rabefilatro ity è? 56- sabotsy 13 marsa 1971, iv lah 4458 tsy fantatra izay raketin’ny fony, fa ny hany fantatra dia izao leon’ny didiko fe lehibe sy ny fitondrana jadona izy matoa mitady fivoarana azo antoka hiova toetra và ny adala? Ny kapoky ny fahantrana mazana mba mahatonga ny bemarenina hikaro-dala-mahitsy ihany. Raha izy pahina indray tongo-dovia, avelao ho vorom-bazaha misotro vitsika, ka ny vilany sisa sasana. Nanaiky ny hevitry ravalo ny mpikambana ka dia noraisina rabefilatro tsy ny hanatsikafona eto anoloanay ny tsiambaratelon-drahaingo sy mose sauvage no ilanay anao, hoy ravalo taminy. Na hitsivalampandry izy roalahy, na hisondro-miakatra, na hanao talapetraky ny mpisotro, avelao izy hanao ny danin’ny kibony. Ny antony nadraisanay anao kosa dia ny hanamaro isa ny mpitolona; manohitra ny fanjanahantany. Niondrika rabefilatro, satria zava-tsy nampoiziny ity nitranga. Ny antony nidirany amin’ny h. T ny hitati- bolana amin-dry ravalo ny fikasan-dratsiny sy mose sauvage, kanefa ankehitriny, tsy navelan-dry zareo hitanisa an’izany akory izy.